סער צור

סער צור (נולד ב-1973) הוא קצין בצה"ל בדרגת אלוף המכהן כמפקד הגיס הצפוני ומפקד מערך התמרון בזרוע היבשה. קודם לכן כיהן כמפקד עוצבת הפלדה, מפקד מל"י, מפקד עוצבת סיני, ראש מחלקת תכנון וארגון בזרוע היבשה ומפקד חטיבה 401.

ביוגרפיה
צור התגייס לצה"ל ב-1991 ושובץ בחטיבה 188. לאחר שסיים קורס קצינים עבר לשרת בחטיבה 401. שירת כלוחם וכקצין בחיל השריון. הדריך בקורס קציני שריון ושימש ראש לשכת מפקד פיקוד הצפון. בשנת 2002 הועלה לדרגת סא"ל ומונה למפקד גדוד 74, ושימש בתפקיד עד שנת 2004. בהמשך שימש כסגן מפקד חטיבת בנימין. ב-2005 מונה לקצין אג"ם של אוגדת איו"ש.

בשנת 2008 הועלה לדרגת אל"ם ומונה למפקד חטיבה 8, ושימש בתפקיד עד שנת 2010. ב-8 ביולי 2010 מונה למפקד חטיבת בנימין, ושימש בתפקיד עד 10 ביולי 2012. ביולי 2012 מונה למפקד חטיבה 401, והוביל את החטיבה בין היתר במהלך מבצע צוק איתן, את תפקידו סיים ב-25 באוגוסט 2014. לאחר מכן מונה לראש מחלקת תכנון וארגון בזרוע היבשה בין השנים 2014–2016.

ב-13 ביולי 2016 הועלה לדרגת תא"ל ומונה למפקד עוצבת סיני ובמקביל מונה במאי 2017 למפקד מל"י. ב-18 בפברואר 2018 סיים את תפקידו כמפקד עוצבת סיני, וב-18 באפריל 2019 סיים את תפקידו כמפקד מל"י. ב-19 במאי 2019 מונה למפקד עוצבת הפלדה, ובמאי 2021 פיקד עליה במבצע שומר החומות כנגד החמאס והג'יהאד האסלאמי ברצועת עזה.

בנובמבר 2021 הועלה לדרגת אלוף ומונה למפקד הגיס הצפוני ומפקד מערך התמרון בזרוע היבשה.

חיים אישיים
צור נשוי ואב לשלושה. הוא בעל תואר ראשון בכלכלה מאוניברסיטת בר-אילן ותואר שני במנהל עסקים מהמרכז הבינתחומי.

צור בוגר תכנית קרן וקסנר.

קישורים חיצוניים

 .
 בן כספית, הכוכבים של "צוק איתן": כך פיצחו הטנקים את תשתית הטרור של חמאס, מעריב השבוע,  22 באוגוסט 2014.
 .
מפרי עטו
 .

הערות שוליים

אלופי צה"ל
מפקדי חטיבה 401
מפקדי חטיבת בנימין
מפקדי חטיבה 8
מפקדי גדודים בחטיבה 188
מפקדי עוצבת סיני
מפקדי המרכז הלאומי לאימונים ביבשה
מפקדי עוצבת הפלדה
בוגרי אוניברסיטת בר-אילן
ראשי מחלקת תכנון וארגון בזרוע היבשה
ישראלים שנולדו ב-1973